				|

		52012PC0041

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1225/2009 ón gComhairle an 30 Samhain 2009 maidir le cosaint i gcoinne allmhairí dumpáilte ó thíortha nach baill den Chomhphobal Eorpach iad /* COM/2012/041 final - 2012/0019 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
An 28 Iúil 2011, rinne Comhlacht um Réiteach
Díospóide na hEagraíochta Domhanda Trádála an Tuarascáil ón gComhlacht
Achomhairc agus an Tuarascáil ón nGrúpa Oibre a ghlacadh mar a modhnaíodh iad
leis an Tuarascáil ón gComhlacht Achomhairc sa chás 'Na Comhphobail Eorpacha –
bearta cinntitheacha frithdhumpála maidir le ceanglóirí áirithe iarainn nó
cruach ón tSín'[1]
(‘Tuarascálacha’).
Sna tuarascálacha sin thángthas ar an
gcinneadh, inter alia, nach raibh Airteagal 9(5) de Rialachán (CE) Uimh. 1225/2009
ón gComhairle an 30 Samhain 2009 maidir le cosaint i gcoinne allmhairí
dumpáilte ó thíortha nach baill den Chomhphobal Eorpach iad ('an Rialachán
Frithdhumpála bunúsach')[2]
i gcomhréir le hAirteagail 6.10, 9.2 agus 18.4 de Chomhaontú Frithdhumpála
na hEagraíochta Domhanda Trádála ná le hAirteagal XVI:4 de Chomhaontú na
hEagraíochta Domhanda Trádála. In Airteagal 9(5) den Rialachán
Frithdhumpála bunúsach, déantar foráil go mbeidh táirgeoirí onnmhairiúcháin
aonair i dtíortha a bhfuil geilleagar neamh‑mhargaidh iontu nach
bhfaigheann láimhseáil gheilleagair mhargaidh de bhun Airteagal 2(7)(c)
den Rialachán Frithdhumpála bunúsach faoi réir ráta dleachta ar bhonn náisiúnta
murar féidir leis na honnmhaireoirí sin a thaispeáint go gcomhlíonann siad na
coinníollacha maidir le láimhseáil indibhidiúil a leagtar amach in Airteagal 9(5)
den Rialachán Frithdhumpála bunúsach (‘cinneadh an Chomhlachta um Réiteach
Díospóide ar Airteagal 9(5) den Rialachán Frithdhumpála bunúsach’).
An 18 Lúnasa 2011, thug an tAontas
Eorpach fógra don Chomhlacht um Réiteach Díospóide inar thug sé le fios go
bhfuil rún aige moltaí agus rialuithe an Chomhlachta um Réiteach Díospóide a
chur chun feidhme sa díospóid seo ar shlí a urramaíonn a chuid oibleagáidí san
Eagraíocht Dhomhanda Trádála.
An 19 Eanáir 2012, tháinig an
tAontas Eorpach agus an tSín ar chomhaontú gur 14 mhí agus dhá sheachtain
ón dáta a ghlac an Comhlacht um Réiteach Díospóide na Tuarascálacha a bheadh
réasúnta chun moltaí agus rialuithe an Chomhlachta um Réiteach Díospóide a chur
chun feidhme. Rachaidh an tréimhse réasúnta in éag, dá bhrí sin, an 12 Deireadh
Fómhair 2012.
Is é an cuspóir leis an togra reachtach seo
moltaí agus rialuithe an Chomhlachta um Réiteach Díospóide ar Airteagal 9(5)
den Rialachán Frithdhumpála bunúsach a chur chun feidhme.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS NA MEASÚNUITHE TIONCHAIR
Neamhbhainteach.
3.           EILIMINTÍ DLÍ AN TOGRA
·
Bunús dlí
Is é Airteagal 207(2) den Chonradh ar
Fheidhmiú an Aontais Eorpaigh an bunús dlí leis an togra seo, agus is i
gcomhréir leis an mbunús dlí sin a ghlacfaidh Parlaimint na hEorpa agus an
Chomhairle, trí bhíthin rialachán i gcomhréir leis an ngnáthnós imeachta
reachtach, na bearta lena sainítear an creat chun an comhbheartas tráchtála a
chur chun feidhme.
Leasaítear leis an togra Rialachán (CE) Uimh. 1225/2009
ón gComhairle, is é sin an Rialachán Frithdhumpála bunúsach, a bunaíodh ar an
bhforáil choibhéiseach sa Chonradh ag bunú an Chomhphobail Eorpaigh, i.e. Airteagal 133.
·
Prionsabal na coimhdeachta
De bhun Airteagal 3(1)(e) den Chonradh ar
Fheidhmiú an Aontais Eorpaigh, tagann an togra faoi inniúlacht eisiach an
Aontais Eorpaigh. Dá bhrí sin, níl feidhm ag prionsabal na coimhdeachta.
·
Prionsabal na comhréireachta
Comhlíonann an togra prionsabal na
comhréireachta.
·
Rogha ionstraimí
An ionstraim atá beartaithe: Rialachán ó
Pharlaimint na hEorpa agus ón gComhairle.
Ní bheadh ionstraimí eile leormhaith ar an
gcúis seo a leanas: ní mór Rialachán a leasú le Rialachán eile.
4.           IMPLEACHT BHUISÉADACH
Neamhbhainteach.
5.           EILIMINTÍ ROGHNACHA
Neamhbhainteach.
2012/0019 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (CE) Uimh. 1225/2009
ón gComhairle an 30 Samhain 2009 maidir le cosaint i gcoinne
allmhairí dumpáilte ó thíortha nach baill den Chomhphobal Eorpach iad
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 207 de,
Ag féachaint do Rialachán (CE) Uimh. 1515/2001
ón gComhairle maidir leis na bearta a fhéadfaidh an Comhphobal a dhéanamh tar
éis do Chomhlacht um Réiteach Díospóide na hEagraíochta Domhanda Trádála
tuarascáil a ghlacadh maidir le hábhair frithdhumpála agus ábhair frith‑fhóirdheontais,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag gníomhú dóibh i gcomhréir leis
an ngnáthnós imeachta reachtach,
De bharr an méid seo a leanas:
(1)
An 28 Iúil 2011, rinne Comhlacht um
Réiteach Díospóide na hEagraíochta Domhanda Trádála an Tuarascáil ón gComhlacht
Achomhairc agus an Tuarascáil ón nGrúpa Oibre a ghlacadh mar a modhnaíodh iad
leis an Tuarascáil ón gComhlacht Achomhairc sa chás 'Na Comhphobail Eorpacha –
bearta cinntitheacha frithdhumpála maidir le ceanglóirí áirithe iarainn nó
cruach ón tSín'[3]
(‘Tuarascálacha’).
(2)
Sna tuarascálacha sin thángthas ar an gcinneadh,
inter alia, nach raibh Airteagal 9(5) de Rialachán (CE) Uimh. 1225/2009
ón gComhairle an 30 Samhain 2009 maidir le cosaint i gcoinne allmhairí
dumpáilte ó thíortha nach baill den Chomhphobal Eorpach iad[4] ('an Rialachán Frithdhumpála
bunúsach') i gcomhréir le hAirteagail 6.10, 9.2 agus 18.4 de Chomhaontú
Frithdhumpála na hEagraíochta Domhanda Trádála ná le hAirteagal XVI:4 de
Chomhaontú na hEagraíochta Domhanda Trádála ('Cinneadh ó Chomhlacht um Réiteach
Díospóide na hEagraíochta Domhanda Trádála ar Airteagal 9(5) den Rialachán
bunúsach'). In Airteagal 9(5) den Rialachán Frithdhumpála bunúsach,
déantar foráil go mbeidh táirgeoirí onnmhairiúcháin aonair i dtíortha a bhfuil
geilleagar neamh‑mhargaidh iontu nach bhfaigheann láimhseáil gheilleagair
mhargaidh de bhun Airteagal 2(7)(c) den Rialachán Frithdhumpála bunúsach
faoi réir ráta dleachta ar bhonn náisiúnta murar féidir leis na honnmhaireoirí
sin a thaispeáint go gcomhlíonann siad na coinníollacha maidir le láimhseáil
indibhidiúil a leagtar amach in Airteagal 9(5) den Rialachán Frithdhumpála
bunúsach.
(3)
Chinn an Comhlacht Achomhairc go raibh Airteagal 9(5)
den Rialachán Frithdhumpála bunúsach ina bhunús le toimhde nach bhfuil
táirgeoirí onnmhairiúcháin a oibríonn i dtíortha a bhfuil geilleagar neamh‑mhargaidh
iontu i dteideal láimhseála indibhidiúla ach, le go gcáileoidh siad don
láimhseáil sin, tá dualgas orthu a thaispeáint go gcomhlíonann siad critéir na
tástála ar láimhseáil indibhidiúil. Is é tuairim an Chomhlachta Achomhairc nach
bhfuil aon bhunús dlíthiúil ann leis an toimhde sin i gcomhaontuithe cumhdaithe
na hEagraíochta Domhanda Trádála.
(4)
Mar sin féin, thug an Comhlacht Achomhairc
soiléiriú go gcinnfí an bhfuil corrlach dumpála amháin agus dleacht
frithdhumpála amháin le haghaidh líon onnmhaireoirí i gcomhréir nó nach bhfuil
le hAirteagal 6.10 agus Airteagal 9.2 de Chomhaontú Frithdhumpála na
hEagraíochta Domhanda Trádála ag brath ar roinnt cásanna a bheith ann lena
dtabharfaí le tuiscint, cé go bhfuil siad leithleach go dlíthiúil, go bhfuil
dhá onnmhaireoir nó níos mó i gcaidreamh de chineál gur cheart iad a láimhseáil
mar eintiteas amháin. Ar na cásanna sin tá: (i) naisc struchtúracha agus
chorparáideacha a bheith ann idir na honnmhaireoirí, amhail comhrialú,
scairsheilbh choiteann agus comhbhainistíocht; (ii) naisc struchtúracha agus
chorparáideacha a bheith ann idir an Stát agus na honnmhaireoirí, amhail
comhrialú, scairsheilbh choiteann agus comhbhainistíocht; agus (iii) rialú nó
tionchar ábhartha ag an Stát maidir le praghsáil agus aschur. A mhéid a
bhaineann leis sin, ba cheart na téarmaí sna leasuithe atá beartaithe a
léiríonn na cásanna sin a chur i bhfeidhm i bhfianaise shoiléirithe an
Chomhlachta Achomhairc gan dochar do théarmaí a úsáideann an fhoclaíocht
chéanna nó foclaíocht dá samhail i bhforálacha eile den Rialachán Frithdhumpála
bunúsach.
(5)
An 18 Lúnasa 2011, thug an tAontas
Eorpach fógra don Chomhlacht um Réiteach Díospóide inar thug sé le fios go
bhfuil rún aige moltaí agus rialuithe an Chomhlachta um Réiteach Díospóide a
chur chun feidhme sa díospóid seo ar shlí a urramaíonn a chuid oibleagáidí san
Eagraíocht Dhomhanda Trádála.
(6)
Chun na críche sin, is gá forálacha Airteagal 9(5)
den Rialachán Frithdhumpála bunúsach a leasú,
TAR ÉIS AN RIALACHÁN SEO A GHLACADH:
Airteagal 1
Leasaítear Rialachán (CE) Uimh. 1225/2009
leis seo mar a leanas:
1. Cuirtear an méid a leanas in ionad Airteagal 9(5):
"5. Déanfar dleacht frithdhumpála a fhorchur,
sna méideanna iomchuí i ngach cás, ar bhonn neamh‑idirdhealaitheach ar
allmhairí táirgí ó na foinsí uile a suíodh gur dumpáladh iad agus go bhfuil
siad ag déanamh díobhála, ach amháin allmhairí ó na foinsí sin a ghlac le
gealltanais faoi théarmaí an Rialacháin seo.
Sa Rialachán lena bhforchuirtear na bearta
frithdhumpála, sonrófar an dleacht le haghaidh gach soláthraí nó, murar féidir
sin a dhéanamh, le haghaidh na tíre soláthair lena mbaineann. Mar sin féin,
féadfar a mheas gur eintiteas amháin ar mhaithe leis an dleacht a shonrú atá i soláthraithe
atá leithleach go dlíthiúil ó sholáthraithe eile nó atá leithleach go dlíthiúil
ón Stát. Maidir le cur i bhfeidhm na míre seo, féadfar fachtóirí ar nós na
bhfachtóirí seo a leanas a chur san áireamh: naisc stuchtúracha nó
chorparáideacha a bheith ann idir na soláthraithe agus an Stát nó idir
soláthraithe, rialú nó tionchar ábhartha ag an Stát maidir le praghsáil agus
aschur, nó struchtúr eacnamaíoch na tíre soláthair.”
Airteagal 2
Tiocfaidh an Rialachán seo i bhfeidhm an […]ú
lá tar éis lá a fhoilsithe in Iris Oifigiúil an Aontais Eorpaigh.
Beidh feidhm aige maidir leis na himscrúduithe
ar fad a cuireadh tús leo de bhun Rialachán (CE) Uimh. 1225/2009 tar éis
theacht i bhfeidhm an Rialacháin seo.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil, an
Thar ceann Pharlaimint na hEorpa              Thar
ceann na Comhairle
An tUachtarán                                               An
tUachtarán
[1]               An Eagraíocht Dhomhanda Trádála,
tuarascáil ón gComhlacht Achomhairc, AB-2011-2,
WT/DS397/AB/R, an 15 Iúil 2011. An Eagraíocht Dhomhanda Trádála, tuarascáil ón nGrúpa Oibre,
WT/DS397/R, an 29 Meán Fómhair 2010. Is féidir na tuarascálacha a íoslódáil ó shuíomh gréasáin na
hEagraíochta Domhanda Trádála
(http://www.wto.org/english/tratop_e/dispu_e/cases_e/ds397_e.htm).
[2]               IO L 343, 22.12.2009,
lch. 51.
[3]               An Eagraíocht Dhomhanda Trádála,
tuarascáil ón gComhlacht Achomhairc, AB-2011-2,
WT/DS397/AB/R, an 15 Iúil 2011. An Eagraíocht Dhomhanda Trádála, tuarascáil ón
nGrúpa Oibre, WT/DS397/R, an 29 Meán Fómhair 2010. Is féidir na tuarascálacha a íoslódáil ó shuíomh
gréasáin na hEagraíochta Domhanda Trádála (http://www.wto.org/english/tratop_e/dispu_e/cases_e/ds397_e.htm).
[4]               IO L 343, 22.12.2009,
lch. 51.


|

52011PC0384

Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 617/2009 lena n-osclaítear taraif-chuóta uathrialach i gcás allmhairithe mairteola ardcháilíochta  /* COM/2011/0384 final - COD 2011/0169 */

		(...PICT...)MEABHRÁN MÍNIÚCHÁIN1. COMHTHÉACS AN TOGRA· Comhthéacs ginearáltaSna tuarascálacha ón bPainéal agus ón gComhlacht Achomhairc in Comhphobail Eorpacha – Bearta maidir le feoil agus táirgí feola (Hormóin) [1], a ghlac Comhlacht um Réiteach Díospóide (CRD) na hEagraíochta Trádála Domhanda an 13 Feabhra 1998, cinneadh nach raibh toirmeasc an Chomhphobail ar allmhairithe feola agus táirgí feola ó eallach a cóireáladh le hormóin áirithe chun críocha fás a spreagadh i gcomhréir leis an gcomhaontú maidir le cur i bhfeidhm beart sláintíoch agus fiteashláintíoch (Comhaontú SFS). D'iarr Stáit Aontaithe Meiriceá agus Ceanada údarú ón CRD lamháltais don Chomhphobal a chur ar fionraí sna suimeanna bliantúla $116.8 milliún (dollair SAM) agus $ 11.3 milliún (dollair Cheanada) faoi seach, agus fuair siad an t-údarú sin.Ag leanúint ón leasú a rinneadh le Treoir 2003/74/CE ó Pharlaimint na hEorpa agus ón gComhairle an 22 Meán Fómhair 2003 ar Threoir 96/22/CE ón gComhairle an 29 Aibreán 1996 maidir le toirmeasc ar úsáid substaintí áirithe a bhfuil gníomhú hormónach nó tíoróideach acu agus beta-spreagthaigh néaróige iontu, san fheirmeoireacht stoic, chuir an Comhphobal é féin i gcomhréir le rialuithe agus moltaí an CRD. Mheas na Stáit Aontaithe agus Ceanada, áfach, go raibh an tAontas ag sárú a oibleagáidí os comhair na hEagraíochta Trádála Domhanda fós agus go bhféadfaidís, dá bhrí sin, leanúint de na smachtbhannaí a chur chun feidhme. Rinne an Comhphobal agóid i gcásanna nua ós comhair na hEagraíochta Trádála Domhanda i gcoinne smachtbhannaí a bheith a bhforchur go fóill.An 31 Márta 2008, chinn an Painéal in Na Stáit Aontaithe – Oibleagáidí sa CE a bheith ar fionraí go fóill – Díospóid maidir le hormóin agus Ceanada – Oibleagáidí sa CE a bheith ar fionraí go fóill go raibh sáruithe áirithe ar an nós imeachta déanta ag na Stáit Aontaithe agus ag Ceanada. Chinn sé freisin, áfach, nach bhfuair na Comhphobail Eorpacha réidh ina n-iomláine leis an mbeart ar cinneadh ina leith nach raibh sé i gcomhréir leis an gcomhaontú maidir le SFS sa díospóid EC - Hormóin.An 16 Deireadh Fómhair 2008 mhalartaigh an Comhlacht Achomhairc i bpáirt cinntí an Phainéil maidir le sáruithe ar an nós imeachta agus chinn sé nach bhféadfaí seasamh le cinntí áirithe maidir leis an líomhain nach bhfuarthas réidh leis an mbeart ar cinneadh ina leith nach raibh sé i gcomhréir leis an gcomhaontú maidir le SFS. Mhol an Comhlacht Achomhairc don CRD iarraidh ar na Stáit Aontaithe, ar Cheanada agus ar na Comhphobail Eorpacha imeachtaí a thionscnamh gan mhoill faoi Airteagal 21.5 de Comhaontú um Réiteach Díospóidí na hEagraíochta Trádála Domhanda chun réiteach a fháil ar an díospóid eatarthu i dtaobh an bhfuair na Comhphobail Eorpacha réidh leis an mbeart ar cinneadh ina leith nach raibh sé comhréireach in CE – Hormóin agus maidir le an bhfuil sé fós bailí faoin dlí go bhfuil lamháltais curtha ar fionraí ag na Stáit Aontaithe agus ag Ceanada.An 22 Nollaig 2008 d'iarr an Comhphobal comhairliúcháin maidir leis na cásanna bunaidh Hormóin leis na Stáit Aontaithe agus le Ceanada faoi Airteagal 21.5 den Chomhaontú um Réiteach Díospóidí, agus reáchtáladh na comhairliúcháin sin ina dhiaidh sin.An tráth céanna, d'fhiosraigh an Coimisiún agus na Stáit Aontaithe an deis réiteach a fháil ar an díospóid seo gan dochar dá dtuairimí faoi seach maidir le comhsheasmhacht bhearta an Aontais leis an Eagraíocht Trádála Dhomhanda chun deireadh a chur leis an díospóid fhada thrasatlantach seo. Lorgaíodh réiteach comhchosúil le Ceanada freisin.I mí na Bealtaine 2009, cinneadh gur réiteach praiticiúil a bheadh ann agus bealach seiftiúil chun caidreamh trádála a fheabhsú agus chun géarú na díospóide a sheachaint dá n-osclódh an tAontas cuóta ráta taraife uathrialach breise i gcás mairteola ardcháilíochta ar bhonn náisiúin bharrfhabhair agus dá laghdódh na Stáit Aontaithe méid na smachtbhannaí.D'fhormhuin an Chomhairle, trí bhíthin litreach dár dáta an 12 Bealtaine 2009 agus a síníodh sa Ghinéiv an 13 Bealtaine 2009, an meabhrán tuisceana ábhartha idir Stáit Aontaithe Meiriceá agus an Coimisiún Eorpach maidir le hallmhairiú mairteola ó ainmhithe nár cóireáladh le hormóin fás-spreagthacha áirithe agus maidir le dleachtanna méadaithe arna gcur i bhfeidhm ag na Stáit Aontaithe ar tháirgí áirithe de chuid na gComhphobal Eorpach [2]. Déantar foráil ann maidir le socrú ina bhfuil trí chéim lena laghdófar de réir a chéile leibhéal na smachtbhannaí arna bhforchur ag na Stáit Aontaithe ar tháirgí ón Aontas, fad is a mhéadóidh an tAontas cuóta an ráta taraife de réir a chéile i gcás mairteola ardcháilíochta nár cóireáladh le hormóin fás-spreagthacha. Bunaíodh cuóta an ráta taraife i gcás mairteola ardcháilíochta arb ionann é agus 20 000 tona don chéad chéim le Rialachán (CE) Uimh. 617/2009 ón gComhairle. Sa dara céim, chuirfeadh na Stáit Aontaithe na smachtbhannaí ar fad eile ar fionraí agus mhéadódh an tAontas cuóta an ráta taraife 25 000 tona breise.An 17 Márta 2011, shínigh an Coimisiún meabhrán tuisceana freisin idir Rialtas Cheanada agus an Coimisiún Eorpach maidir le hallmhairiú mairteola ó ainmhithe nár cóireáladh le hormóin fás-spreagthacha áirithe agus maidir le dleachtanna méadaithe arna gcur i bhfeidhm ag Ceanada ar tháirgí áirithe de chuid an Aontais Eorpaigh [3]. Leis an meabhrán tuisceana sin cuireadh na smachtbhannaí ar fad arna bhforchur ag Ceanada ar fionraí agus ordaíodh don Aontas cuóta an ráta taraife i gcás mairteola ardcháilíochta a mhéadú 1 500 tona (an chéad chéim) agus 1 700 tona breise (an dara céim). Is ionann an t-amchlár dá bhforáiltear i meabhrán na Stát Aontaithe agus i meabhrán Cheanada. Beartaítear gur cheart go dtosódh an dara céim go háirithe ar an 1 Lúnasa 2012 de réir an dá mheabhrán.· Forais agus cuspóirí an tograChun a bheith in ann na méaduithe thuasluaite a dhéanamh ar chuóta an ráta taraife mar atá sé anois i gcás mairteola ardcháilíochta, go 21 500 tona (an chéad chéim) agus ina dhiaidh sin, go 48 200 tona dá bhforáiltear sa dara céim sa dá mheabhrán ag tosú ar an 1 Lúnasa 2012, ní mór tús tráthúil a chur leis an nós imeachta reachtach.Is gá sin chun an rún a ghlac Parlaimint na hEorpa an 8 Márta 2011 a chomhlíonadh freisin, ar rún é inar iarradh ar an gCoimisiún a áirithiú go ndéanfaí na smachtbhannaí ar tháirgí ón AE a chur ar fionraí agus a ráthú go mbeadh allmhairithe mairteola isteach san AE i gcomhréir le ceanglais an AE sa réiteach ar an díospóid maidir le hormóin mhairteola [4].2. EILIMINTÍ DLÍ AN TOGRA· Achoimre ar an ngníomhaíocht atá beartaitheIs é is aidhm don togra seo iarraidh ar Pharlaimint na hEorpa agus ar an gComhairle an Rialachán atá ann cheana a leasú, ar Rialachán é lena n-osclaítear taraif-chuóta uathrialach i gcás allmhairithe mairteola ardcháilíochta, chun na céimeanna atá leagtha amach sna meabhráin tuisceana a shínigh Stáit Aontaithe Mheiriceá agus Ceanada, faoi seach, a chur chun feidhme.Thairis sin, tugtar isteach leis an leasú ailíniú a bhfuil gá leis idir cumhachtaí cur chun feidhme an Choimisiúin agus Conradh Liospóin.· Bunús dlíAirteagal 207 den Chonradh ar Fheidhmiú an Aontais Eorpaigh.· Prionsabal na CoimhdeachtaTagann an togra faoi inniúlacht eisiach an Aontais, Airteagal 3(1)(e) den Chonradh ar Fheidhmiú an Aontais Eorpaigh. Dá bhrí sin, níl feidhm ag prionsabal na coimhdeachta.· Prionsabal na ComhréireachtaComhlíonann an togra prionsabal na comhréireachta.· Rogha ionstraimíAn ionstraim atá beartaithe: Rialachán ó Pharlaimint na hEorpa agus ón gComhairle.Ní bheadh modhanna eile leormhaith ar an gcúis seo a leanas: ní mór Rialachán a leasú le Rialachán eile.3. IMPLEACHTAÍ BUISÉADACHAD'fhanfadh an dleacht custaim maidir le cuóta an ráta taraife seo socraithe ag nialas. Ag brath ar an gcaoi a mbeidh an margadh mairteola amach anseo, ní fhéadfar, dá bhrí sin, allmhairithe mairteola ardcháilíochta a sheoladh a thuilleadh agus úsáid á baint as an gcuóta atá ann cheana a bunaíodh le Rialachán (CE) Uimh. 810/2008 nó lasmuigh den chuóta. D'fhéadfadh caillteanas acmhainní dílse a bheith i gceist leis sin don Aontas (féach an Ráiteas Airgeadais).2011/0169 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 617/2009 lena n-osclaítear taraif-chuóta uathrialach i gcás allmhairithe mairteola ardcháilíochtaTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207 de,Ag féachaint don togra ón gCoimisiún Eorpach,Tar éis dóibh an dréachtghníomh reachtach a chur chuig na Parlaimintí náisiúnta,Ag gníomhú dóibh i gcomhréir leis an ngnáthnós imeachta reachtach,De bharr an méid seo a leanas:(1) D'fhormhuin an Chomhairle, trí bhíthin litreach dár dáta an 12 Bealtaine 2009 agus a síníodh sa Ghinéiv an 13 Bealtaine 2009, meabhrán tuisceana idir Stáit Aontaithe Meiriceá agus an Coimisiún Eorpach maidir le hallmhairiú mairteola ó ainmhithe nár cóireáladh le hormóin fás-spreagthacha áirithe agus maidir le dleachtanna méadaithe arna gcur i bhfeidhm ag na Stáit Aontaithe ar tháirgí áirithe de chuid na gComhphobal Eorpach. Is é is aidhm don mheabhrán tuisceana réiteach a fháil ar an díospóid idir an tAontas Eorpach agus Stáit Aontaithe Meiriceá atá os comhair na hEagraíochta Trádála Domhanda le fada maidir le hormóin mhairteola, Comhphobail Eorpacha – Bearta maidir le feoil agus táirgí feola (Hormóin) (DS 26).(2) Tá comhthuiscint bainte amach ag Rialtas Cheanada agus ag an gCoimisiún Eorpach, mar atá doiciméadaithe i meabhrán tuisceana arna shíniú sa Ghinéiv an 17 Márta 2011 maidir le treochlár céimeanna atá le glacadh maidir le hallmhairithe mairteola ardcháilíochta isteach san Aontas Eorpach agus maidir le leibhéal na ndleachtanna méadaithe arna gcur i bhfeidhm ag Ceanada ar tháirgí áirithe de chuid an Aontais i ndáil leis an díospóid os comhair na hEagraíochta Trádála Domhanda Comhphobail Eorpacha – Bearta maidir le feoil agus táirgí feola (Hormóin) (DS 48).(3) Déantar foráil sa dá mheabhrán maidir le socruithe ina bhfuil trí chéim lena laghdaítear leibhéal na smachtbhannaí arna bhforchur ag na Stáit Aontaithe agus ag Ceanada ar tháirgí ón Aontas. Méadóidh an tAontas cuóta an ráta taraife de réir a chéile ar mhairteoil ardcháilíochta nár cóireáladh le hormóin fás-spreagthacha agus a chomhlíonann ina n-iomláine ceanglais eile de chuid an AE ar allmhairí.(4) Tar éis shíniú an mheabhráin tuisceana leis na Stáit Aontaithe, osclaíodh taraif-chuóta bliantúil ar allmhairí don Chomhphobal le Rialachán (CE) Uimh. 617/2009 ón gComhairle [5], cuóta arbh ionann é agus 20 000 tona (sa chéad chéim), arna shloinneadh i meáchan an táirge i gcás mairteola ardcháilíochta atá úr, fuaraithe nó reoite agus a chumhdaítear le cóid CN 0201, 0202, 0206 10 95 agus 0206 29 91.(5) Sa mheabhrán tuisceana le Rialtas Cheanada beartaítear méadú 1 500 tona ar an gcainníocht tosaigh 20 000 tona. Beartaítear ann freisin go gcuirfidh Ceanada na smachtbhannaí ar fad atá fós ann i leataobh gan moill a luaithe a shíneofar an meabhrán tuisceana.(6) De réir an chláir ama atá leagtha síos leis an meabhrán tuisceana leis na Stáit Aontaithe beartaítear an taraif-chuóta sin a mhéadú 25 000 tona, nuair a thosóidh an dá Pháirtí ar an dara céim den mheabhrán tuisceana lena bhfuil sé i gceist na smachtbhannaí de chuid na Stát Aontaithe a bheidh fós fágtha a chur i leataobh.(7) De réir an chláir ama atá leagtha síos leis an meabhrán tuisceana le Rialtas Cheanada beartaítear an taraif-chuóta sin a mhéadú 3 200 tona, nuair a thosóidh an dá Pháirtí ar an dara céim den mheabhrán tuisceana.(8) Chun dálaí aonfhoirmeacha a áirithiú chun Rialachán (CE) Uimh. 617/2009 a chur chun feidhme ba cheart cumhachtaí cur chun feidhme a thabhairt don Choimisiún. Go háirithe, ba cheart é a thabhairt de chumhacht don Choimisiún an taraif-chuóta a chur ar fionraí, ina iomláine nó i bpáirt, mura nglacfaidh na Stáit Aontaithe nó Ceanada na céimeanna atá beartaithe i gceachtar den dá mheabhrán. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus prionsabail ghinearálta a bhaineann le meicníochtaí le haghaidh rialú na mBallstát ar fheidhmiú a chumhachtaí cur chun feidhme ag an gCoimisiún [6].(9) Dá bhrí sin, ba cheart Rialachán (CE) Uimh. 617/2009 a leasú dá réir,TAR ÉIS AN RIALACHÁN SEO A GHLACADH:Airteagal 1Leasaítear Rialachán (CE) Uimh. 617/2009 mar seo a leanas:(1) Leasaítear Airteagal 1 mar a leanas:(a) Cuirtear an méid seo a leanas in ionad mhír 1:‘1. Osclaítear leis seo taraif-chuóta bliantúil ar allmhairí don Aontas arb ionann é agus 21 500 tona, arna shloinneadh i meáchan an táirge, le hordú Uimh. 09.4449, i gcás mairteola ardcháilíochta atá úr, fuaraithe nó reoite agus a chumhdaítear le cóid CN 0201, 0202, 0206 10 95 agus 0206 29 91.(b) Cuirtear isteach mír 1a mar seo a leanas:‘1a. Ón 1 Lúnasa 2012, méadófar an taraif-chuóta bliantúil ar allmhairí don Aontas dá dtagraítear i mír 1 go 48 200 tona, arna shloinneadh i meáchan an táirge.(2) Cuirtear an méid seo a leanas in ionad Airteagal 2:‘Airteagal 21. Déanfaidh an Coimisiún cuóta an ráta taraife dá dtagraítear in Airteagal 1 a bhainistiú i gcomhréir leis an nós imeachta dá dtagraítear in Airteagal 2a(2).2. Féadfaidh an Coimisiún cur i bhfeidhm an taraif-chuóta dá dtagraítear in Airteagal 1 a chur ar fionraí, ina iomláine nó i bpáirt, sa chás nach nglacfaidh na Stáit Aontaithe nó Ceanada na céimeanna atá beartaithe sa mheabhrán tuisceana idir na Stáit Aontaithe agus an Coimisiún Eorpach* nó sa mheabhrán tuisceana idir Rialtas Cheanada agus an Coimisiún Eorpach**, faoi seach. Gníomhóidh an Coimisiún i gcomhréir leis an nós imeachta dá dtagraítear in Airteagal 2a(2).--------------* Meabhrán tuisceana idir Stáit Aontaithe Meiriceá agus an Coimisiún Eorpach maidir le hallmhairiú mairteola ó ainmhithe nár cóireáladh le hormóin fás-spreagthacha áirithe agus maidir le dleachtanna méadaithe arna gcur i bhfeidhm ag na Stáit Aontaithe ar tháirgí áirithe de chuid na gComhphobal Eorpach, arna fhormhuineadh ag an gComhairle, trí bhíthin litreach dár dáta an 12 Bealtaine 2009 agus a síníodh sa Ghinéiv an 13 Bealtaine 2009.** Meabhrán tuisceana idir Rialtas Cheanada agus an Coimisiún Eorpach maidir le hallmhairiú mairteola ó ainmhithe nár cóireáladh le hormóin fás-spreagthacha áirithe agus maidir le dleachtanna méadaithe arna gcur i bhfeidhm ag Ceanada ar tháirgí áirithe de chuid an Aontais Eorpaigh, a síníodh sa Ghinéiv an 17 Márta 2011.'(3) Cuirtear isteach Airteagal 2a mar a leanas:'Airteagal 2a1. Beidh an Coiste Bainistíochta um Chomheagraíocht na Margaí Talmhaíochta, arna bhunú le hAirteagal [195(1)] de [Rialachán (CE) Uimh. 1234/2007].[Tá 1234R2007 á athmhúnlú faoi láthair], de chúnamh ag an gCoimisiún.2. I gcás ina ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.'Airteagal 2Tiocfaidh an Rialachán seo i bhfeidhm an seachtú lá tar éis lá a fhoilsithe in Iris Oifigiúil an Aontais Eorpaigh.Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit.Arna dhéanamh [...],Thar ceann Pharlaimint na hEorpa Thar ceann na ComhairleAn tUachtarán An tUachtarán[1] WT/DS26 agus 48.[2] Doiciméad WT/DS26/28 an 30 Meán Fomhair 2009.[3] Doiciméad WT/DS48/26 an 22 Márta 2011.[4] Rún ó Pharlaimint na hEorpa an 8 Márta 2011 maidir le Talmhaíocht an AE agus trádáil idirnáisiúnta, 2010/2110(INI).[5] IO L 182, 15.7.2009, lch. 1.[6] IO L 55, 28.2.2011, lch. 13.--------------------------------------------------


title: Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1698/2005 ón gComhairle maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT)

text:
|

52010PC0537

	[pic] | AN COIMISIÚN EORPACH |An Bhruiséil 30.9.2010COIM(2010) 537 leagan deireanach2010/0266 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 1698/2005 ón gComhairle maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT)  MEABHRÁN MÍNIÚCHÁINCOMHTHÉACS AN TOGRAAilíniú leis an gConradh ar Fheidhmiú an Aontais Eorpaigh (CFAE)Sa Chonradh ar Fheidhmiú an Aontais Eorpaigh (an Conradh) déantar idirdhealú idir na cumhachtaí arna dtarmligean don Choimisiún gníomhartha neamhreachtacha a bhfuil feidhm ghinearálta leo a ghlacadh chun eilimintí neamhriachtanacha áirithe a fhorlíonadh agus a leasú sa ghníomh reachtach mar atá leagtha síos in Airteagal 290(1) den Chonradh (gníomhartha tarmligthe), agus na cumhachtaí arna dtabhairt don Choimisiún coinníollacha aonfhoirmeacha a ghlacadh chun gníomhartha de chuid an Aontais atá ina cheangal dlí a chur chun feidhme mar atá leagtha síos in Airteagal 291(2) den Chonradh (gníomhartha cur chun feidhme).Maidir le gníomhartha tarmligthe, déanann an Reachtóir an chumhacht a tharmligean chuig an gCoimisiún bearta gar-reachtacha a ghlacadh. Tá an comhthéacs iontach difriúil i gcás gníomhartha cur chun feidhme. Go deimhin, is iad na Ballstáit go príomha atá freagrach as gníomhartha an Aontais Eorpaigh atá ina gceangal dlí a chur chun feidhme. Má theastaíonn coinníollacha aonfhoirmeacha chun an gníomh reachtach a chur chun feidhme, tá an Coimisiún údaraithe na gníomhartha sin a ghlacadh.Tá clár ailínithe Rialachán (CE) Uimh. 1698/2005[1] maidir le rialacha nua an Chonartha bunaithe ar aicmiú ar bhonn na fealsúnachta nua – mar atá dealú idir bearta de chineál cur chun feidhme agus bearta de chineál tarmligthe – atá taobh thair de na cumhachtaí cur chun feidhme atá ag an gCoimisiún faoi láthair, ar cumhachtaí iad a glacadh ar bhonn Rialachán (CE) Uimh. 1974/2006 agus Rialachán (CE) Uimh. 1975/2006.Ag leanúint ón gclár sin, ullmhaíodh dréacht-togra le haghaidh leasú ar Rialachán (CE) Uimh. 1698/2005. Tugann an tionscadal sin an chumhacht don Reachtóir a bhfuil bunriachtanach sa bheartas forbartha tuaithe a shainiú. Is é an Reachtóir a chinneann treoirlínte ginearálta an bheartais agus na prionsabail ghinearálta atá mar bhun leis. Dá bhrí sin, is é an Reachtóir a shocraíonn cuspóirí an bheartais áirithe sin agus prionsabail an chur chuige straitéisigh, an chláir, na comlántachta, na comhsheasmhachta agus na comhréireachta le beartais eile an Aontais. Ar an dóigh chéanna, leagann an Reachtóir síos prionsabail na comhpháirtíochta, na coimhdeachta agus an chomhionannais idir fir agus mná mar aon le prionsabal an neamh-idirdhealaithe.De bhun Airteagal 290 den Chonradh, tugann an Reachtóir an cúram don Choimisiún eilimintí neamhriachtanacha áirithe dá scéim a chríochnú nó a leasú. Féadfaidh gníomh tarmligthe de chuid an Choimisiúin, dá bhrí sin, na heilimintí breise a chinneadh a theastaíonn ar mhaithe le dea-fheidhmiú an chórais arna bhunú ag an Reachtóir. Dá bhrí sin, glacfaidh an Coimisiún gníomhartha tarmligthe d'fhonn eisceachtaí a ghlacadh maidir leis an riail nár cheart aon tacaíocht forbartha tuaithe a dheonú do scéimeanna atá incháilithe do thacaíocht faoi chomheagraíochtaí margaidh (Airteagal 5(6)). Ar an dóigh chéanna, tarmligeann an Reachtóir an chumhacht don Choimisiún coinníollacha mionsonraithe a ghlacadh maidir leis na bearta agus an cúnamh teicniúil ar fad d'fhonn a áirithiú go gcuirfear i bhfeidhm iad go comhchuibheach agus i gcomhréir le ceanglais bheartas, thosaíochtaí agus dhlí an AE (Airteagail 20, 32, 36, 38, 52, 63 agus 66). Thairis sin, glacfaidh an Coimisiún gníomhartha tarmligthe maidir le rialacha mionsonraithe le haghaidh na laghduithe agus na n-eisiamh (Airteagal 51(4)). Ina theannta sin, saineoidh an Coimisiún tairseach solúbthachta le haghaidh gach aise (Airteagal 70(1)) agus saineoidh sé rialacha mionsonraithe le haghaidh cineálacha tacaíochta nach cúnamh díreach neamh-inaisíoctha iad (Airteagal 71(5)). Socróidh an Coimisiún rialacha mionsonraithe maidir le rialú (Airteagal 74(4)). Ar deireadh thiar, glacfaidh an Coimisiún bearta idirthréimhseacha sonracha (Airteagal 92(1)).I gcomhréir le hAirteagal 291 den Chonradh, tá na Ballstáit freagrach as an gcóras arna bhunú ag an Reachtóir a chur chun feidhme. Dealraíonn sé, áfach, gur gá a áirithiú go gcuirfear an scéim chun feidhme go haonfhoirmeach sna Ballstáit d'fhonn saobhadh iomaíochta nó idirdhealú idir oibreoirí a sheachaint. Dá bhrí sin, tugann an Reachtóir cumhachtaí forfheidhmithe don Choimisiún, i gcomhréir le mír 2 d'Airteagal 291 den Chonradh, maidir leis na coinníollacha aonfhoirmeacha le haghaidh cláir forbartha tuaithe a thíolacadh (Airteagal 18(3)), cláir a fhormheas (Airteagal 18(4)), athbhreithniú ar chláir a fhormheas (Airteagal 19(2)), athruithe óna dteastaíonn formheas an Choimisiúin a chinneadh (Airteagal 19(2)), tréimhsí níos faide faoi chomhair oibleagáidí (Airteagail 39(3), 40(2) agus 47(1)), forálacha sonracha maidir le limistéir a ainmniú (Airteagal 50(4)), an líonra tuaithe náisiúnta a bhunú agus a oibriú (Airteagal 66(3)), tuarascálacha bliantúla sonracha a thíolacadh (Airteagal 82(4)), creata ghinearálta rialuithe agus creata choitinn monatóireachta agus meastóireachta a chuirfidh na Ballstáit chun feidhme (Airteagal 74(4) agus Airteagal 80).Líon na dtuarascálacha achoimre a laghdú agus a bhfuil iontu a shimpliú faoi mhonatóireacht straitéiseachMar chuid den chlár simpliúcháin sa Chomhbheartas Talmhaíochta, d'iarr Ballstáit líon na dtuarscálacha a chuirtear chuig an gCoimisiún a laghdú. A fhad a bhaineann le forbairt tuaithe, sa bhreis ar thuarascálacha bliantúla faoi dhul chun cinn, tá sé ina cheangal ar na Ballstáit tuarascálacha achoimre a chur faoi bhráid an Choimisiúin ina leagtar amach an dul chun cinn atá déanta maidir lena bpleananna agus lena gcuspóirí straitéise náisiúnta a chur chun feidhme agus an rannchuidiú a thug siad maidir le treoirlínte straitéiseacha an Chomhphobail a bhaint amach.Faoi na rialacha atá ann faoi láthair, bíonn na tuarascálacha achoimre sin le cur isteach gach re bliain, ó 2010 go dtí 2014, i.e. trí thuarascáil san iomlán. Laghdódh an togra é sin go dhá thuarascáil, an chéad cheann acu le cur isteach in 2010 agus an dara ceann in 2015. Meastóireacht mheántéarmach a bheadh sa chéad cheann agus meastóireacht ex post a bheadh sa dara ceann.Thairis sin, tá sé ina cheangal faoi láthair achoimriú a bheith sa tuarascáil ar thuarascálacha na bliana roimhe sin faoi dhul chun cinn. Ba cheart deireadh a chur leis an gceanglas sin, mar gur athobair é.Dá thoradh sin, maidir le líon na dtuarascálacha ón gCoimisiún ina mbeidh achoimre ar na príomhfhorbairtí, na príomhthreochtaí agus na príomhdhúshláin a bhaineann le cur chun feidhme na bpleananna straitéise náisiúnta agus threoirlínte straitéiseacha an Chomhphobail, ba cheart é a laghdú go dhá thuarascáil, tuarascáil amháin in 2011 agus tuarascáil eile in 2016.Na bearta a leathnú d'fhonn grúpaí táirgeoirí a chumhdachAg leanúint ó Theachtaireacht ón gCoimisiún maidir le Slabhra Soláthair Bia Níos Éifeachtaí san Eoraip agus ón nGrúpa Ardleibhéil Saineolaithe maidir le Bainne, ba cheart an fhoráil atá ann faoi láthair chun tacú le bunú agus oibríocht riaracháin grúpaí táirgeoirí, agus atá ar fáil cheana do gach earnáil sna Ballstáit nua, a leathnú chun an AE-15 a chumhdach freisin. Níor cheart, áfach, an deis a cheadú tacaíocht a thabhairt do ghrúpaí táirgeoirí in earnáil na dtorthaí agus na nglasraí ós rud é go bhfuil deiseanna ann cheana tacaíocht a thabhairt dá ngníomhaíochtaí faoi Airteagal 103b-103g den Rialachán maidir le CEM Aonair.Freastal ar shain-úsáid seirbhísí comhairleachaMar chuid den chlár simpliúcháin sa Chomhbheartas Talmhaíochta freisin, mhol Ballstáit na rialacha a athrú maidir le húsáid seirbhísí comhairleacha. Faoi láthair, ceanglaítear leis na rialacha gur cheart don tseirbhís chomhairleach d'fheirmeoirí na ceanglais reachtúla bainistíochta agus na dea-dhálaí talmhaíochta agus comhshaoil faoi thras-chomhlíonadh, ar a laghad, a chumhdach mar aon leis na caighdeáin sábháilteachta ceirde atá bunaithe ar reachtaíocht an Aontais.D'fhonn freastal ar shain-úsáid na seirbhísí comhairleacha agus ar shainriachtanais an tairbhí, níor ghá don tseirbhís chomhairleach na gnéithe ar fad atá liostaithe a chumhdach, seachas ceann amháin nó níos mó acu.Gnéithe líneacha leanúnacha agus clocha coraDe réir Airteagal 10 den Treoir maidir le Gnáthóga, féachfaidh na Ballstáit chuige, má mheasann siad go bhfuil sé riachtanach, bainistíocht gnéithe den tírdhreach a chothú, ar gnéithe iad lena mbaineann tábhacht mhór le haghaidh flora agus fauna fiáine, ina bpleanáil úsáide talún agus ina mbeartais forbartha agus, go háirithe, d'fhonn comhchuibheas éiceolaíoch líonra Natura 2000 a fheabhsú.Is éard atá i gceist le gnéithe den sórt sin ná gnéithe atá bunriachtanach le haghaidh imirce, scaipeadh agus malartú géiniteach speiceas fiáin de bharr a struchtúir línigh agus leanúnaigh (amhail aibhneacha agus a mbruacha nó na córais thraidisiúnta a úsáidtear do chríochadóireacht páirceanna) nó de bharr a bhfeidhme mar chlocha cora (amhail linnte nó coillte beaga).Is féidir ról tábhachtach a bheith ag na limistéir sin maidir le comhchuibheas limistéir Natura 2000 agus ba cheart forálacha ábhartha a chur isteach d'fhonn íocaíochtaí Natura 2000 a cheadú do na limistéir cosanta nádúir sin arna dteorannú go náisiúnta, má léirítear go bhfuil údar maith ann a nascann iad le hAirteagal 10 den Treoir maidir le Gnáthóga. D'fhonn a áirithiú go leanfar d'íocaíochtaí a úsáid le haghaidh láithreáin ainmnithe Natura 2000 go príomha, b'iomchuí teorainn a chur leis an sciar a gheobhaidís i gcomparáid le limistéir Natura 2000. Tá an fhoráil sin gan dochar, áfach, d'iarrachtaí na mBallstát faoin Treoir maidir le Gnáthóga a bhaineann le bainistíocht gnéithe den tírdhreach a chothú, ar gnéithe iad lena mbaineann tábhacht mhór le haghaidh flora agus fauna fiáine, agus ní dhéanann sí difear ach oiread don cheist faoi cad is cur chun feidhme leordhóthanach ann i dtaobh Airteagal 10 den Treoir maidir le Gnáthóga.Neamh-chomhlíonadh maidir le tras-chomhlíonadh: obair leantachFéadfaidh Ballstáit cinneadh a dhéanamh leas a bhaint as an rogha a mheas go bhfuil neamhchomhlíonadh de mhiontábhacht nó as an rogha gan laghdú nó eisiamh a chur i bhfeidhm i gcás ina bhfuil an méid lena mbaineann faoi bhun EUR 100. Faoi láthair, ní mór don údarás rialaithe inniúil, sa bhliain dár gcionn, a áirithiú gur leigheas an feirmeoir an neamhchomhlíonadh lena mbaineann. I bhfianaise an tsimpliúcháin, áfach, agus d'fhonn an t-ualach riaracháin a éascú, ba cheart cuimhneamh ar chóras na seiceálacha leantacha shimplú.Dreasachtaí a thabhairt isteach le haghaidh beart a thagann faoi Airteagal 43 den ChonradhD'fhonn a mheas go bhfuil siad ag luí leis an gcómhargadh, ní mór dreasacht éigin a bheith in aon bheart cúnaimh nó ní mór contrapháirt éigin ó thaobh an tairbhí de a bheith ina cheangal ann. Ní fhéadfar a mheas go bhfuil an dreasacht riachtanach ar áireamh i gcúnamh arna dheonú go cúlghabhálach maidir le gníomhaíochtaí a ghabh an tairbhí ar láimh cheana. I gcás beart forbartha tuaithe cómhaoinithe agus formheasta faoi Airteagal 43 den Chonradh, áfach, níl aon cheanglas ann faoi láthair maidir le héifeacht dreasachta arna leagan síos i reachtaíocht an Aontais, ach amháin i gcás breisithe a bhfuil feidhm ag rialacha maidir le cúnaimh talmhaíochta stáit ina leith cé go bhfuil siad formheasta mar chuid den chlár agus cé nach dteastaíonn próiseas ar leith chun fógra a thabhairt ina dtaobh. Dá bhrí sin, ba cheart toirmeasc a chur ar chúnamh a dheonú go cúlghabhálach i gcás beart talmhaíochta cómhaoinithe freisin agus ba cheart foráil a dhéanamh do dháta tosaigh incháilitheachta.TORTHAÍ NA g COMHAIRLIÚCHÁN LEIS NA PÁIRTITHE LEASMHARA AGUS NA MEASÚNUITHE IARMHARTA-  Comhairliúchán leis na páirtithe leasmhara-  Bailiú agus úsáid saineolaisNí raibh aon ghá le comhairliúchán le páirtithe leasmhara ná le saineolas seachtrach.-  Measúnú iarmhartaNí raibh aon ghá le measúnú iarmhartaEILIMINTÍ DLÍ AN TOGRA-  Achoimre ar an ngníomhaíocht atá beartaitheCumhachtaí tarmligthe agus cur chun feidhme an Choimisiúin in Rialachán (CE) Uimh. 1698/2005 ón gComhairle a shainaithint agus an nós imeachta comhfhreagrach a bhunú chun na gníomhartha sin a ghlacadh.Ina theannta sin, tá simpliúchán áirithe á thabhairt isteach. Táthar ag cur le cumhdach na tacaíochta do bhunú grúpaí táirgeoirí, táthar ag leathnú thacaíocht Natura 2000 d'fhonn limistéir dá dtagraítear in Airteagal 10 den Treoir maidir le Gnáthóga (92/43/CEE) a chumhdach, agus táthar ag tabhairt dreasachta isteach le haghaidh beart atá formheasta faoi Airteagal 43 den Chonradh.-  Bunús dlíAirteagal 43 den Chonradh ar Fheidhmiú an Aontais Eorpaigh.-  Prionsabal na coimhdeachtaTagann an togra faoi inniúlacht atá roinnte idir an AE agus na Ballstáit agus comhlíonann sé prionsabal na coimhdeachta.-  Prionsabal na comhréireachtaComhlíonann an togra prionsabal na coimhdeachta.-  Rogha na nIonstraimíAn ionstraim atá beartaithe: RIALACHÁN Ó PHARLAIMINT NA hEORPA AGUS ÓN gCOMHAIRLENí bheadh modhanna eile leormhaith ar an gcúis seo a leanas: ní mór Rialachán a úsáid chun Rialachán a leasú.IMPLEACHT BHUISÉADACHNíl aon chaiteachas breise ón Aontas i gceist leis an mbeart seo.5. Faisnéis bhreise-  SimpliúSimpliú tábhachtach atá i gceist leis na leasuithe maidir le tras-chomhlíonadh, tuairisciú straitéiseach agus úsáid seirbhísí comhairleacha, agus cuidíonn siad chun an t-ualach riaracháin ar na Ballstáit a éascú.2010/0266 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena leasaítear Rialachán (CE) Uimh. 1698/2005 ón gComhairle maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe don chéad fhomhír d'Airteagal 42 agus Airteagal 43(2) de,Ag féachaint don togra ón gCoimisiún Eorpach[2],Tar éis dóibh an togra a chur chuig na Parlaimintí náisiúnta,Ag féachaint don tuairim ó Choiste Eacnamaíoch agus Sóisialta na hEorpa[3],Ag féachaint don tuairim ó Choiste na Réigiún[4],Ag gníomhú dóibh i gcomhréir leis an ngnáthnós imeachta reachtach[5],De bharr an méid seo a leanas:1.  Le Rialachán (CE) Uimh. 1698/2005 ón gComhairle[6] tugtar cumhachtaí don Choimisiún roinnt de na forálacha sa Rialachán sin a chur chun feidhme.2.  De thoradh theacht i bhfeidhm Chonradh Liospóin, is gá na cumhachtaí a tugadh don Choimisiún faoi Rialachán (CE) Uimh. 1698/2005 a ailíniú le hAirteagal 290 agus le hAirteagal 291 den Chonradh ar Fheidhmiú an Aontais Eorpaigh (an Conradh).3.  Ba cheart an chumhacht a bheith ag an gCoimisiún gníomhartha tarmligthe a ghlacadh i gcomhréir le hAirteagal 290 den Chonradh d'fhonn eilimintí neamhriachtanacha áirithe de Rialachán (CE) Uimh. 1698/2005 a fhorlíonadh nó a leasú. Ba cheart na heilimintí a bhféadfar an chumhacht sin a úsáid ina leith a shainiú, mar aon leis na coinníollacha a mbeidh an tarmligean sin faoina réir.4.  D'fhonn a áirithiú go gcuirfear Rialachán (CE) Uimh. 1698/2005 i bhfeidhm go haonfhoirmeach i ngach Ballstát, tabharfar an chumhacht don Choimisiún gníomhartha tarmligthe a ghlacadh i gcomhréir le hAirteagal 291 den Chonradh. Ach amháin i gcás ina bhforáiltear a mhalairt go sainráiteach, ba cheart don Choimisiún na gníomhartha tarmligthe sin a ghlacadh i gcomhréir le forálacha Rialachán (CE) Uimh. XX/XXXX ó Pharlaimint na hEorpa agus ón gComhairle maidir le...5.  Meastar an oiread sin tábhachta a bheith ag roinnt de na forálacha maidir le forbairt na tuaithe atá glactha ag an gCoimisiún go dtí seo faoi na cumhachtaí a tugadh dó le Rialachán (CE) Uimh. 1698/2005, gur cheart iad a chorprú sa Rialachán sin.6.  D'fhonn a áirithiú go dtíolacfaidh na Ballstáit a bpleananna straitéise náisiúnta ar bhealach aonfhoirmeach, ba cheart don Choimisiún a bheith in ann rialacha aonfhoirmeacha a leagan amach trí bhíthin gníomhartha cur chun feidhme.7.  Tá sé ina cheangal ar na Ballstáit agus ar an gCoimisiún tuairisc a thabhairt maidir le monatóireacht ar an straitéis náisiúnta agus Chomhphobail. D'fhonn an t-ualach riaracháin a laghdú agus dúbláil oibre a sheachaint, ba cheart líon na dtuarascálacha achoimre straitéiseacha a chuireann gach Ballstát isteach a laghdú go dhá cheann agus ba cheart a mbíonn iontu a shimpliú.8.  D'fhonn a áirithiú go bhféadfar an measúnú ar chláir forbartha tuaithe arna gcur isteach ag na Ballstáit i gcomhréir le hAirteagal 18(2) de Rialachán (CE) Uimh. 1698/2005 a dhéanamh ar bhealach aonfhoirmeach agus inchomparáide, ba cheart don Choimisiún, trí bhíthin gníomhartha cur chun feidhme, rialacha aonfhoirmeacha a ghlacadh maidir le cláir forbartha tuaithe a thíolacadh.9.  Ar mhaithe le deimhnitheacht dhlíthiúil, ba cheart don Choimisiún cláir forbartha tuaithe a fhormheas trí bhíthin gníomhartha cur chun feidhme.10.  D'fhonn trédhearcacht agus éifeachtúlacht a áirithiú agus cláir forbartha tuaithe á nglacadh, ba cheart don Choimisiún a bheith in ann na nósanna imeachta ábhartha a leagan síos trí bhíthin gníomhartha cur chun feidhme.11.  Ba cheart don Choimisiún freisin, trí bhíthin gníomhartha cur chun feidhme, cinntí a ghlacadh maidir le hiarrataí ar chláir forbartha tuaithe a athbhreithniú tar éis do Bhallstát iarraidh den sórt sin a chur isteach.12.  D'fhonn trédhearcacht agus éifeachtúlacht a áirithiú agus cláir forbartha tuaithe á n-athbhreithniú, ba cheart don Choimisiún, trí bhíthin gníomhartha cur chun feidhme, na nósanna imeachta ábhartha a leagan síos.13.  Ba cheart go n-úsáidfeadh feirmeoirí seirbhísí comhairleacha chun feidhmíocht a ngabháltas talmhaíochta a mheas agus na feabhsuithe is gá a shainaithint maidir leis na ceanglais reachtúla bainistíochta agus an dea-riocht talmhaíochta agus comhshaoil dá bhforáiltear i Rialachán (CE) Uimh. 73/2009 ón gComhairle an 19 Eanáir 2009 lena mbunaítear comhrialacha le haghaidh scéimeanna tacaíochta dírí le haghaidh feirmeoirí faoin gcomhbheartas talmhaíochta agus lena mbunaítear scéimeanna tacaíochta áirithe le haghaidh feirmeoirí[7] agus na caighdeáin Chomhphobail a bhaineann le sábháilteacht ceirde. Agus é á chur san áireamh go bhfuil an tacaíocht maidir le seirbhísí comhairleacha a úsáid le fáil cheana féin le roinnt blianta anuas, ba cheart freastal ar shain-úsáid, d'fhonn freastal ar shainriachtanais an tairbhí.14.  Ag leanúint ó Theachtaireacht ón gCoimisiúin maidir le Slabhra Soláthair Bia Níos Éifeachtaí san Eoraip agus ón nGrúpa Ardleibhéil Saineolaithe maidir le Bainne[8], ba cheart na deiseanna cistiúcháin atá ann faoi láthair chun tacú le bunú agus oibriú riaracháin grúpaí táirgeoirí a leathnú chun gach Ballstát a chumhdach. Ionas nach ndeonófar tacaíocht ó fhoinsí éagsúla ag an am céanna, áfach, ba cheart tacaíocht a thabhairt do bhunú grúpaí táirgeoirí in earnáil na dtorthaí agus na nglasraí a eisiamh.15.  Ba cheart gealltanais ilbhliantúla faoi bhearta áirithe a dhéanamh de ghnáth mar riail ghinearálta ar feadh tréimhse idir cúig agus seacht mbliana. I gcás inar gá agus ina bhfuil údar maith tugtha leis, ba cheart don Choimisiún a bheith in ann cláir forbartha tuaithe a mhairfidh go ceann tréimhse níos faide a fhormheas le haghaidh cineálacha áirithe gealltanas d'fhonn imthosca speisialta i limistéir áirithe a chur san áireamh.16.  Tá sé ina cheangal ar na Ballstáit teorannú limistéar sléibhe agus limistéar a gcuireann míbhuntáistí sonracha isteach orthu a dhearbhú agus limistéir a gcuireann míbhuntáistí suntasacha nádúrtha isteach orthu a theorannú. Ba cheart don Choimisiún, trí bhíthin gníomhartha cur chun feidhme, na forálacha sonracha a ndearbhaítear nó a dteorannaítear na limistéir sin dá réir a shainiú d'fhonn a áirithiú go ndéanfaidh na Ballstáit ar fad é sin i gcomhréir le critéir aonfhoirmeacha.17.  In Airteagal 10 de Threoir 92/43/CEE ón gComhairle an 21 Bealtaine 1992 maidir le gnáthóga nádúrtha agus fauna agus flora fiáine a chaomhnú[9], ceanglaítear ar na Ballstáit, d'fhonn feabhas a chur ar chomhchuibheas éiceolaíoch líonra Natura 2000, féachaint chuige bainistíocht gnéithe a chothú, ar gnéithe iad atá bunriachtanach le haghaidh imirce, scaipeadh agus malartú géiniteach speiceas fiáin de bharr a struchtúir línigh agus leanúnaigh nó de bharr a bhfeidhme mar chlocha cora. Ba cheart incháilitheacht d'íocaíochtaí Natura 2000 a thabhairt do limistéir den sórt sin. D'fhonn a áirithiú, áfach, go leanfar d'íocaíochtaí a úsáid le haghaidh láithreáin ainmnithe Natura 2000 go príomha, is iomchuí teorainn a chur leis na híocaíochtaí sin sa chaoi is go mbeidh siad i gcomhréir le limistéir ainmnithe Natura 2000.18.  I gcás ina gcinnfidh Ballstát leas a bhaint as an rogha a mheas go bhfuil neamhchomhlíonadh de mhiontábhacht nó as an rogha gan laghdú nó eisiamh a chur i bhfeidhm i gcás ina mbeidh an méid lena mbaineann faoi bhun EUR 100, ba cheart don údarás inniúil a fhíorú, an bhliain ina dhiaidh sin, gur leigheas an feirmeoir an neamhchomhlíonadh lena mbaineann. D'fhonn an t-ualach riaracháin a éascú, áfach, ba cheart cuimhneamh ar chóras na seiceálacha leantacha a shimpliú.19.  Tá sé ina cheangal ar gach Ballstát líonra tuaithe náisiúnta a bhunú. D'fhonn a áirithiú go mbunófar na líonraí tuaithe náisiúnta éagsúla ar bhealach comhchuibheach agus aonfhoirmeach, ba cheart don Choimisiún, trí bhíthin gníomhartha cur chun feidhme, mionsonraí a shocrú maidir le bunú agus oibriú na líonraí sin.20.  D'fhonn a áirithiú go ndéanfar na leithreasaí faoi chomhair oibleagáidí atá ar fáil do na Ballstáit a dháileadh ar shlí oibiachtúil agus thrédhearcach, ba cheart don Choimisiún, trí bhíthin gníomhartha tarmligthe, miondealú bliantúil a dhéanamh de réir Ballstáit. I bhfianaise nádúr speisialta na ngníomhartha sin, ba cheart an chumhacht a thabhairt don Choimisiún iad a ghlacadh gan cúnamh an choiste dá bhforáiltear i Rialachán (AE) Uimh. XX/XXXX.21.  Le go measfar go bhfuil siad ag luí leis an margadh inmheánach, ní mór dreasacht éigin a bheith in aon bheart cúnaimh nó ní mór contrapháirt éigin ó thaobh an tairbhí de a bheith ina cheangal ann. Ní fhéadfar a mheas go bhfuil an dreasacht riachtanach ar áireamh i gcúnamh arna dheonú go cúlghabhálach. Dá thoradh sin, maidir le bearta a thagann faoi raon feidhme Airteagal 42 den Chonradh, ba cheart a fhoráil go n-eisiafar tacaíocht le haghaidh gníomhaíochtaí a gabhadh ar láimh sular cuireadh iarratas ar thacaíocht isteach.22.  Ba cheart a cheangal ar na Ballstáit rialuithe a dhéanamh i gcomhréir leis na rialacha a shocróidh an Coimisiún trí bhíthin gníomhartha tarmligthe, go háirithe maidir le cineál agus déine na rialuithe, arna n-oiriúnú do nádúr na mbeart forbartha tuaithe éagsúla. Ba cheart cumhacht sa bhreis a thabhairt don Choimisiún coinníollacha aonfhoirmeacha a shocrú, trí bhíthin gníomhartha cur chun feidhme, maidir le cur chun feidhme rialuithe ag údaráis Ballstát d'fhonn a áirithiú go gcuirfear rialuithe i gcrích a bhealach comhchuibheach.23.  Ba cheart don Choimisiún agus do na Ballstáit comhlíonra monatóireachta agus meastóireachta a bhunú i gcomhar le chéile. Ar mhaithe le trédhearcacht, ba cheart don Choimisiún é a ghlacadh trí bhíthin gníomhartha tarmligthe.24.  Ceanglaítear ar na Ballstáit tuarascáil bhliantúil faoi dhul chun cinn a chur chuig an gCoimisiún maidir le cur chun feidhme a gclár forbartha tuaithe. Ba cheart don Choimisiún, trí bhíthin gníomhartha cur chun feidhme, mionsonraí a bhaineann leis na tuarascálacha bliantúla faoi dhul chun cinn maidir le cláir shonracha le haghaidh na líonraí tuaithe náisiúnta a shocrú, d'fhonn a áirithiú go mbeidh a bhfuil iontu aonfhoirmeach agus inchomparáide.25.  Ba cheart córas faisnéise a bhunú chun go bhféadfaidh an Coimisiún agus na Ballstáit sonraí comhleasa a mhalartú ar bhealach slán. Ba cheart don Choimisiún, trí bhíthin gníomhartha cur chun feidhme, coinníollacha aonfhoirmeacha a ghlacadh maidir le hoibriú an chórais sin.26.  Ba cheart Rialachán (CE) Uimh. 1698/2005 a leasú dá réir,TAR ÉIS AN RIALACHÁN SEO A GHLACADH:Airteagal 1Leasaítear Rialachán (CE) Uimh. 1698/2005 mar seo a leanas:(1) Leasaítear Airteagal 5 mar seo a leanas:(a) cuirtear an méid seo a leanas in ionad mhír 2:"2. Áiritheoidh an Coimisiún agus na Ballstáit go mbeidh cúnamh an CETFT agus na mBallstát comhsheasmhach le gníomhaíochtaí, beartais agus tosaíochtaí an Aontais. Beidh cúnamh an CETFT comhsheasmhach leis an gcuspóir Comhchuibheas Eacnamaíoch agus Sóisialta agus le cuspóirí ionstraim thacaíochta an Aontais le haghaidh iascaigh go háirithe. D'fhonn a áirithiú go mbeidh cúnamh an CETFT comhsheasmhach le hionstraimí tacaíochta eile de chuid an Aontais, féadfaidh an Coimisiún a leagan síos, trí bhíthin gníomhartha tarmligthe, na bearta sonracha de chuid an Aontais nach mór comhsheasmhacht leo a áirithiú.(b) cuirtear an méid seo a leanas in ionad mhír 6:"6. Ní dheonófar aon tacaíocht faoin Rialachán seo do scéimeanna atá incháilithe do thacaíocht faoi chomheagraíochtaí margaidh. D'fhonn na himthosca sonracha i réimsí clár a chur san áireamh, féadfaidh an Coimisiún, trí bhíthin gníomhartha tarmligthe, eisceachtaí ar an riail sin a ghlacadh."(2) Cuirtear an mhír seo a leanas le hAirteagal 12:"3. Féadfaidh pleananna straitéise náisiúnta a uasdátú le linn thréimhse an chláir. Féadfaidh an Coimisiún, trí bhíthin gníomhartha cur chun feidhme, rialacha a leagan síos maidir leis an uasdátú sin."(3) In Airteagal 13, cuirtear an méid seo a leanas in ionad mhír 1 agus mhír 2:"1. Cuirfidh gach Ballstát dhá thuarascáil achoimre faoi bhráid an Choimisiúin ina leagfar amach an dul chun cinn atá déanta maidir lena phlean straitéise náisiúnta agus a chuspóirí a chur chun feidhme agus an rannchuidiú atá tugtha aige maidir le treoirlínte straitéiseacha Comhphobail a bhaint amach. Cuirfear an chéad tuarascáil isteach in 2010 agus an dara tuarascáil in 2015, tráth nach déanaí ná an 1 Deireadh Fómhair.2. Beidh tuairisc ar an méid seo a leanas, go háirithe, sa tuarascáil:(a) gnóthachtála agus torthaí na gclár forbartha tuaithe i ndáil leis na táscairí atá leagtha amach sa phlean straitéise náisiúnta;(b) torthaí na ngníomhaíochtaí meastóireachta atá ar siúl le haghaidh gach cláir."(4) In Airteagal 14(1), cuirtear an méid seo a leanas in ionad an chéad fhomhír:"Tíolacfaidh an Coimisiún dhá thuarascáil ina mbeidh achoimre ar na príomhfhorbairtí, na príomhthreochtaí agus na príomhdhúshláin a bhaineann le cur chun feidhme na bpleananna straitéise náisiúnta agus na dtreoirlínte straitéiseacha Comhphobail. Tíolacfar an chéad tuarascáil in 2011 agus an dara tuarascáil in 2016."(5) Leasaítear Airteagal 18 mar seo a leanas:27.  Cuirtear an fhomhír seo a leanas le mír 3:"I bhfianaise an mheasúnaithe sin, déanfaidh an Coimisiún, trí bhíthin gníomhartha cur chun feidhme, coinníollacha aonfhoirmeacha a ghlacadh maidir le tíolacadh clár forbartha tuaithe."28.  Cuirtear an méid seo a leanas in ionad mhír 4:"4. Déanfaidh an Coimisiún gach clár forbartha tuaithe a fhormheas trí bhíthin gníomhartha cur chun feidhme.Féadfaidh sé, trí bhíthin gníomhartha cur chun feidhme, an nós imeachta um fhormheas den sórt sin a leagan síos freisin.(6) Cuirtear an méid seo a leanas in ionad Airteagal 19(2):"2. Déanfaidh an Coimisiún, trí bhíthin gníomhartha cur chun feidhme, cinntí a ghlacadh maidir le hiarrataí cláir forbartha tuaithe a athbhreithniú tar éis do Bhallstáit iarraidh den sórt sin a chur isteach.D'fhonn an Coimisiún a chumasú nósanna imeachta éifeachtúla agus comhréireacha a chur i bhfeidhm, féadfaidh an Coimisiún, trí bhíthin gníomhartha tarmligthe, na rialacha a leagan síos maidir leis na hathruithe nach dteastaíonn formheas an Choimisiúin ina leith nó a dteastaíonn formheas gan cúnamh an Choiste dá dtagraítear in Airteagal 91c ina leith.Glacfaidh an Coimisiún, trí bhíthin gníomhartha cur chun feidhme, forálacha nós imeachta maidir le hathruithe a chur isteach, a mheasúnú agus a fhormheas."(7) Cuirtear an méid seo a leanas in ionad phointe (ii) d'Airteagal 20(d):"(ii) Tacú le grúpaí tairgeoirí a bhunú;"(8) Cuirtear isteach Airteagal 20a a leanas roimh Fhoroinn 1:"Airteagal 20a Coinníollacha sonrachaD'fhonn a áirithiú go mbainfear úsáid éifeachtúil agus spriocdhírithe as cistí agus d'fhonn cur chuige comhchuibheach a áirithiú maidir le láimhseáil tairbhithe, déanfaidh an Coimisiún, trí bhíthin gníomhartha tarmligthe, coinníollacha sonracha a ghlacadh maidir leis na bearta dá bhforáiltear in Airteagal 20."(9) In Airteagal 24(1), cuirtear an méid seo a leanas in ionad an dara fomhír:"Ar a laghad, cumhdóidh an tseirbhís chomhairleach d'fheirmeoirí ceann amháin nó níos mó de na ceanglais reachtúla bainistíochta agus na dea-dhálaí talmhaíochta agus comhshaoil dá bhforáiltear in Airteagal 5 agus Airteagal 6 agus in Iarscríbhinn II agus Iarscríbhinn III a ghabhann le Rialachán (CE) Uimh. 73/2009 agus, más ábhartha, ceann amháin nó níos mó de na caighdeáin sábháilteachta ceirde atá bunaithe ar reachtaíocht an Aontais."(10) Cuirtear an méid seo a leanas in ionad phointe (b) d'Airteagal 32(1)"(b) beidh sí le haghaidh scéimeanna cáilíochta bia de chuid an Aontais, nó le haghaidh iad siúd a aithníonn na Ballstáit agus a chomhlíonann critéir bheachta arna sainiú ag an gCoimisiún trí bhíthin gníomhartha tarmligthe d'fhonn a áirithiú go mbeidh an beart seo comhchuibheach le beartas agus tosaíochtaí an AE. Ní bheidh scéimeanna incháilithe do thacaíocht mura mbeidh d'aidhm acu ach leibhéal níos airde rialaithe a sholáthar maidir le hurramú caighdeán éigeantach faoi dhlí an Aontais nó faoin dlí náisiúnta;"(11) Cuirtear an mhír seo a leanas le hAirteagal 33:"Deonófar an tacaíocht do na grúpaí tairgeoirí ina bhfuil oibreoirí a bhfuil páirt ghníomhach acu i scéimeanna cáilíochta bia dá dtagraítear in Airteagal 32. Maidir le heagraíochtaí gairmiúla nó idirghairmiúla a dhéanann ionadaíocht thar ceann earnála amháin nó níos mó, ní féidir leo bheith cáilithe mar 'grúpaí táirgeoirí'."(12) Cuirtear an méid seo a leanas in ionad mhír 3 d'Airteagal 35:"3. Deonófar an tacaíocht do ghrúpaí táirgeoirí a dtabharfaidh údarás inniúil an Bhallstáit aitheantas oifigiúil dóibh faoin 31 Nollaig 2013. Ní dheonófar aon tacaíocht, áfach, le haghaidh bunú grúpaí táirgeoirí in earnáil na dtorthaí agus na nglasraí."(13) Cuirtear isteach Airteagal 36a mar seo a leanas roimh Fhoroinn 1:"Airteagal 36a Coinníollacha sonrachaD'fhonn a áirithiú go mbainfear úsáid éifeachtúil agus spriocdhírithe as cistí agus d'fhonn cur chuige comhchuibheach a áirithiú maidir le láimhseáil tairbhithe, déanfaidh an Coimisiún, trí bhíthin gníomhartha tarmligthe, coinníollacha sonracha a ghlacadh maidir leis na bearta dá bhforáiltear in Airteagal 36."(14) Cuirtear an méid seo a leanas in ionad Airteagal 38(2):"2. Beidh tacaíocht teoranta don uasmhéid atá leagtha síos in Iarscríbhinn I a ghabhann leis an Rialachán seo. D'fhonn forluí a sheachaint idir tacaíocht dá bhforáiltear in Airteagal 20(c)(i) agus tacaíocht dá bhforáiltear in Airteagal 36(a)(iii), leagfaidh an Coimisiún síos, trí bhíthin gníomhartha tarmligthe, na rialacha maidir leis na míbhuntáistí a bhaineann le ceanglais shonracha arna dtabhairt isteach le Treoir 2000/60/CE agus socróidh sé na coinníollacha maidir le méid na tacaíochta bliantúla d'íocaíochtaí a bhaineann leis an Treoir sin."(15) In Airteagal 39(3), cuirtear an méid seo a leanas in ionad an dara fomhír:"Mar riail láimhe, déanfar na gealltanais sin ar feadh tréimhse idir cúig agus seacht mbliana. I gcás inar gá agus ina mbeidh údar maith tugtha leis, féadfaidh an Coimisiún, trí bhíthin gníomhartha cur chun feidhme, cláir forbartha tuaithe a fhormheas ina bhfuil tréimhse níos faide le haghaidh cineálacha áirithe gealltanas."(16) In Airteagal 40(2), cuirtear an méid seo a leanas in ionad an dara fomhír:" Mar riail láimhe, déanfar na gealltanais sin ar feadh tréimhse idir cúig agus seacht mbliana. I gcás inar gá agus ina mbeidh údar maith tugtha leis, féadfaidh an Coimisiún, trí bhíthin gníomhartha cur chun feidhme, cláir forbartha tuaithe a fhormheas ina bhfuil tréimhse níos faide le haghaidh cineálacha áirithe gealltanas."(17) Cuirtear an mhír seo a leanas le hAirteagal 41:"D'fhonn tairbhe a bhaint as tacaíocht den sórt sin, níor cheart aon mhéadú suntasach ar luach ná ar bhrabúsacht an ghabháltais talmhaíochta nó foraoiseachta a bheith mar thoradh ar na hinfheistíochtaí i gceist."(18) Cuirtear an fhomhír seo a leanas le hAirteagal 43(1):"Chun chríoch phointe (c) den chéad fhomhír, ciallaíonn 'feirmeoirí' daoine a chaitheann cuid bhunriachtanach dá n-am oibre ar ghníomhaíochtaí talmhaíochta agus a bhaineann cuid shuntasach dá n-ioncam astu de réir critéar a shaineoidh an Ballstát."(19) In Airteagal 47(1), cuirtear an méid seo a leanas in ionad an dara fomhír:"Mar riail láimhe, déanfar na gealltanais sin ar feadh tréimhse idir cúig agus seacht mbliana. I gcás inar gá agus ina mbeidh údar maith tugtha leis, féadfaidh an Coimisiún, trí bhíthin gníomhartha cur chun feidhme, cláir forbartha tuaithe a fhormheas ina bhfuil tréimhse níos faide le haghaidh cineálacha áirithe gealltanas."(20) Cuirtear an mhír seo a leanas le hAirteagal 49:"D'fhonn tairbhe a bhaint as tacaíocht den sórt sin, níor cheart aon mhéadú suntasach ar luach ná ar bhrabúsacht an ghabháltais talmhaíochta nó foraoiseachta a bheith mar thoradh ar na hinfheistíochtaí i gceist."(21) Leasaítear Airteagal 50 mar seo a leanas:29.  Cuirtear an méid seo a leanas in ionad mhír 4 agus mhír 5:"4. Déanfaidh an Coimisiún, trí bhíthin gníomhartha cur chun feidhme, rialacha a ghlacadh, ar rialacha iad a ndéanfaidh na Ballstáit an méid seo a leanas dá réir, ina gclár:(a) an teorannú atá ann cheana de bhun mhír 2 agus mhír 3(b) a dhearbhú nó a leasú, nó(b) na limistéir dá dtagraítear i mír 3(a) a theorannú.5. Beidh na limistéir talmhaíochta a leanas incháilithe d'íocaíochtaí dá bhforáiltear in Airteagal 36(a)(iii):(a) Limistéir talmhaíochta Natura 2000 arna n-ainmniú de bhun Threoir 2009/147/CE agus Threoir 92/43/CEE;(b) limistéir cosanta nádúir eile arna dteorannú ina bhfuil srianta comhshaoil atá infheidhme maidir le feirmeoireacht agus a chuidíonn le cur chun feidhme Airteagal 10 de Threoir 92/43/CEE;(c) limistéir talmhaíochta a áirítear i bpleananna bainistíochta abhantracha de réir Threoir 2000/60/CE."30.  Cuirtear an méid seo a leanas in ionad mhír 7:"7. Beidh na limistéir foraoiseachta a leanas incháilithe d'íocaíochtaí dá bhforáiltear in Airteagal 36(b)(iv):(a) Limistéir talmhaíochta Natura 2000 arna n-ainmniú de bhun Threoir 2009/147/CE agus Threoir 92/43/CEE;(b) limistéir cosanta nádúir eile arna dteorannú ina bhfuil srianta comhshaoil atá infheidhme maidir le foraoisí agus a chuidíonn le cur chun feidhme Airteagal 10 de Threoir 92/43/CEE;31.  Cuirtear isteach an mhír seo a leanas:"9. Ní bheidh na limistéir dá dtagraítear i bpointe (b) de mhír 5 agus i bpointe (b) de mhír 7 den Airteagal seo, de réir cláir forbartha tuaithe, níos mó ná 5 % de limistéir Natura 2000 atá clúdaithe lena raon feidhme críochach."(22) Leasaítear Airteagal 51 mar seo a leanas:32.  Cuirtear an méid seo a leanas in ionad an tríú fomhír de mhír 2:"I gcás ina gcinnfidh Ballstát úsáid a bhaint as an rogha dá bhforáiltear sa dara fomhír, déanfaidh an t-údarás inniúil, an bhliain ina dhiaidh sin, na gníomhaíochtaí is gá chun a fhíorú gur leigheas an tairbhí an neamhchomhlíonadh lena mbaineann. Cuirfear an cinneadh maidir le neamhchomhlíonadh agus an oibleagáid gníomhaíocht leighis a dhéanamh in iúl don tairbhí."33.  Cuirtear an méid seo a leanas in ionad na habairte tosaigh i mír 4:"D'fhonn a áirithiú go ndéanfar laghduithe agus eisiaimh íocaíochta dá bhforáiltear san Airteagal seo a chur i bhfeidhm go comhchuibheach, leagfaidh an Coimisiún síos, trí bhíthin gníomhartha tarmligthe, na rialacha ábhartha le haghaidh chur i bhfeidhm phrionsabail na trédhearcachta agus na comhréireachta. Agus é sin á dhéanamh, cuirfear déine, fairsinge, marthanacht agus atarlú an neamhchomhlíonta a aimsíodh san áireamh maille leis na critéir a leanas:"(23) Cuirtear isteach Airteagal 52a a leanas roimh Fhoroinn 1:" Airteagal 52a Coinníollacha sonrachaD'fhonn a áirithiú go mbainfear úsáid éifeachtúil agus spriocdhírithe as cistí agus d'fhonn cur chuige comhchuibheach a áirithiú maidir le láimhseáil tairbhithe, déanfaidh an Coimisiún, trí bhíthin gníomhartha tarmligthe, coinníollacha sonracha a ghlacadh maidir leis na bearta dá bhforáiltear in Airteagal 52."(24) Cuirtear an mhír seo a leanas le hAirteagal 53:"Chun críche an Airteagail seo, ciallóidh 'ball den teaghlach feirme' duine nádúrtha nó dlítheanach nó grúpa daoine nádúrtha nó dlítheanacha, cibé stádas dlí a dheonaítear don ghrúpa agus dá bhaill faoin dlí náisiúnta, cé is moite d'oibrithe feirme. I gcás inar duine dlítheanach nó grúpa daoine dlítheanacha é ball den teaghlach feirme, ní mór don bhall sin gníomhaíocht talmhaíochta a dhéanamh ar an bhfeirm tráth an iarratais ar thacaíocht."(25) Cuirtear isteach Airteagal 63a a leanas:" Airteagal 63a Coinníollacha sonrachaD'fhonn a áirithiú go mbainfear úsáid éifeachtúil agus spriocdhírithe as cistí agus d'fhonn cur chuige comhchuibheach a áirithiú maidir le láimhseáil tairbhithe, déanfaidh an Coimisiún, trí bhíthin gníomhartha tarmligthe, coinníollacha sonracha a ghlacadh maidir leis na bearta dá bhforáiltear in Airteagal 63."(26) Leasaítear Airteagal 66 mar seo a leanas:34.  Cuirtear an fhomhír seo a leanas le mír 2:"D'fhonn comhsheasmhacht a áirithiú le ceanglais bheartas, thosaíochtaí agus dhlí an Aontais, féadfaidh an Coimisiún, trí bhíthin gníomhartha tarmligthe, coinníollacha a ghlacadh maidir leis an ráta rannchuidithe le haghaidh cúnaimh theicniúil i gcás clár forbartha tuaithe a chlúdaíonn réigiúin atá incháilithe faoi na Cuspóirí Cóineasaithe agus réigiúin nach bhfuil incháilithe faoi na Cuspóirí Cóineasaithe araon, agus coinníollacha maidir le leithdháileadh cistí le haghaidh bhunú agus oibriú na líonraí tuaithe náisiúnta dá dtagraítear in Airteagal 68."35.  Cuirtear an méid seo a leanas in ionad an tríú fomhír de mhír 3:"Glacfaidh an Coimisiún, trí bhíthin rialacha cur chun feidhme, rialacha maidir le bunú agus oibriú na líonraí tuaithe náisiúnta."(27) Cuirtear an méid seo a leanas in ionad Airteagal 69(4):"Déanfaidh an Coimisiún, trí bhíthin gníomhartha cur chun feidhme gan cúnamh an Choiste dá dtagraítear in Airteagal 91c, miondealú bliantúil de réir Ballstáit ar na méideanna dá dtagraítear i mír 1, tar éis dó an méid dá dtagraítear i mír 2 a bhaint, agus na nithe seo a leanas á chur san áireamh:(a) na méideanna atá curtha in áirithe le haghaidh réigiún atá incháilithe faoi na Cuspóirí Cóineasaithe;(b) feidhmíocht san am a chuaigh thart; agus(c) coir agus riachtanais ar leith bunaithe ar chritéir oibiachtúla."(28) Cuirtear an méid seo a leanas in ionad Airteagal 70(1):"1. Is leis an gCinneadh lena nglacfar clár forbartha tuaithe a shocrófar an rannchuidiú uasta ón CETFT le haghaidh gach aise. Ionas go mbeidh méid áirithe solúbthachta ag na Ballstáit maidir le mionathruithe ar chistiú CETFT ó ais go hais, socróidh an Coimisiún tairseach solúbthachta trí bhíthin gníomhartha tarmligthe. Sainaithneofar go follasach leis an gCinneadh, más gá, na leithreasaí arna leithdháileadh ar na réigiúin atá incháilithe faoi na Cuspóirí Cóineasaithe."(29) Leasaítear Airteagal 71 mar seo a leanas:36.  Cuirtear an dara fomhír agus an tríú fomhír seo a leanas in ionad an dara fomhír de mhír 1:"Maidir le caiteachas nua arna chur isteach tráth a modhnaíodh clár dá dtagraítear in Airteagal 19, beidh sé incháilithe ón dáta a gheobhaidh an Coimisiún an iarraidh an clár a mhodhnú. Is iad na Ballstáit a bheidh freagrach as caiteachas idir an dáta a gheobhaidh an Coimisiún a n-iarraidh clár a mhodhnú agus dáta an chinnidh lena bhformheasfar an modhnú.I gcásanna lena mbaineann bearta éigeandála mar gheall ar thubaistí nádúrtha féadfar foráil a dhéanamh leis na cláir forbartha tuaithe go bhféadfaidh incháilitheacht caiteachais a bhaineann le hathruithe ar chláir a bheidh infheidme amhail ó dáta roimh an dáta dá dtagraítear sa dara fomhír."37.  Cuirtear na fomhíreanna seo a leanas le hAirteagal 2:"Maidir le caiteachas arna thabhú i ndáil le bearta a thagann faoi raon feidhme Airteagal 42 den Chonradh, ní dheonófar tacaíocht ach amháin tar éis iarratas a chur faoi bhráid an údaráis inniúla.Ní bheidh feidhm ag an gceanglas atá leagtha síos sa dara fomhír, áfach, maidir leis na bearta dá dtagraítear in Airteagal 20(a), Airteagal 20(b)(vi), Airteagal 20(c)(i) agus (ii), Airteagal 20(d)(i) go (iii), Airteagal 36(a)(i) go (v) agus Airteagal 36(b)(i), cé is moite de chostais an bhunaithe faoi Airteagal 36(b)(i).38.  Cuirtear an méid seo a leanas in ionad mhír 5:"5. D'ainneoin mhír 3(b), féadfar an rannchuidiú ón CETFT a dhéanamh i bhfoirm eile nach cúnamh díreach neamh-inaisíoctha é. D'fhonn a áirithiú go n-úsáidfear an CETFT go héifeachtúil agus go gcuirfear chun feidhme é go comhchuibheach agus d'fhonn leasanna airgeadais an Aontais a dhaingniú, glacfaidh an Coimisiún, trí bhíthin gníomhartha tarmligthe, coinníollacha sonracha maidir le cómhaoiniú fóirdheontas rátaí úis agus ionstraimí innealtóireachta airgeadais eile.(30) Cuirtear an méid seo a leanas in ionad Airteagal 74(4):"4. Déanfaidh na Ballstáit rialuithe i gcomhréir le rialacha arna socrú ag an gCoimisiún, trí bhíthin gníomhartha tarmligthe, maidir le prionsabail, mar atá rialuithe, bearta sriantacha, eisiaimh agus gnóthú íocaíochtaí míchuí, arna n-oiriúnú do chineál na mbeart forbartha tuaithe éagsúla d'fhonn éifeachtúlacht a áirithiú agus iad á gcur i bhfeidhm agus láimhseáil chomhionann a áirithiú i leith gach tairbhí. Déanfaidh an Coimisiún, trí bhíthin gníomhartha cur chun feidhme, coinníollacha aonfhoirmeacha a leagan síos maidir le cur chun feidhme rialuithe údaráis na mBallstát."(31) Cuirtear an fhomhír seo a leanas le hAirteagal 78:"Chun críocha phointe (f), cumhdóidh 'togra substaintiúil le haghaidh athruithe' na hathruithe a dteastaíonn formheas an Choimisiúin ina leith trí bhíthin gníomhartha cur chun feidhme, cé is moite de na hathruithe dá dtagraítear sa dara fomhír d'Airteagal 19(2), maille le hathruithe ar mhiondealú airgeadais de réir birt ar aon ais amháin, athruithe a bhaineann le bearta agus cineálacha oibríochtaí nua a thabhairt isteach agus le bearta agus cineálacha oibríochtaí atá ann cheana a aistarraingt."(32) Cuirtear an méid seo a leanas in ionad Airteagal 80:"Airteagal 80Creat coiteann monatóireachta agus meastóireachtaDéanfaidh an Coimisiún agus na Ballstáit an creat coiteann monatóireachta agus meastóireachta a tharraingt suas i gcomhar le chéile agus glacfaidh an Coimisiún é trí bhíthin gníomhartha cur chun feidhme. Sonrófar sa chreat líon teoranta comhtháscairí a bheidh infheidhme maidir le gach clár."(33) Cuirtear an méid seo a leanas in ionad mhír 4 in Airteagal 82:"4. Glacfaidh an Coimisiún, trí bhíthin gníomhartha cur chun feidhme, rialacha maidir le tuarascálacha bliantúla faoi dhul chun cinn clár sonrach de bhun Airteagal 66(3)."(34) Cuirtear an mhír seo a leanas le hAirteagal 86:"9. D'fhonn a áirithiú go ndéanfar meastóireachtaí laistigh de na sceidil ama atá socruithe san Airteagal seo, féadfaidh an Coimisiún, trí bhíthin gníomhartha tarmligthe, na pionóis iomchuí a leagan síos maidir le neamhchomhlíonadh na sceideal ama sin."(35) Cuirtear Airteagal 89a a leanas isteach i dTeideal IX:"Airteagal 89aMalartú faisnéise agus doiciméadDéanfaidh an Coimisiún, i gcomhar leis na Ballstáit, córas faisnéise a bhunú chun go bhféadfaidh an Coimisiún agus na Ballstáit sonraí comhleasa a mhalartú ar bhealach slán. Déanfaidh an Coimisiún, trí bhíthin gníomhartha cur chun feidhme, coinníollacha aonfhoirmeacha a ghlacadh maidir le hoibriú an chórais sin."(36) Scriostar Airteagal 90 agus Airteagal 91.(37) Cuirtear isteach Airteagail 91a, 91b agus 91c a leanas:"Airteagal 91aCumhachtaí an ChoimisiúinI gcás ina dtabharfar inniúlachtaí don Choimisiún, gníomhóidh sé i gcomhréir leis an nós imeachta dá dtagraítear in Airteagal 91b, i gcás gníomhartha tarmligthe, agus i gcomhréir leis an nós imeachta dá dtagraítear in Airteagal 91c, i gcás gníomhartha cur chun feidhme, ach amháin má fhoráiltear a mhalairt go sainráiteach sa Rialachán seo."Airteagal 91bGníomhartha arna dtarmligean1. Is ar feadh tréimhse neamhchinntithe a thabharfar na cumhachtaí don Choimisiún na gníomhartha tarmligthe dá dtagraítear sa Rialachán seo a ghlacadh.A luaithe a ghlacfaidh sé gníomh tarmligthe, tabharfaidh an Coimisiún fógra ina thaobh sin do Pharlaimint na hEorpa agus don Chomhairle an tráth céanna.2. Féadfaidh Parlaimint na hEorpa nó an Chomhairle tarmligean na cumhachta a chúlghairm tráth ar bith.Maidir leis an institiúid a mbeidh tús curtha aici le nós imeachta inmheánach d'fhonn a chinneadh an ndéanfar tarmligean na cumhachta a chúlghairm, féachfaidh sí chuige fógra ina leith sin a thabhairt don institiúid eile agus don Choimisiún laistigh de thréimhse réasúnach sula ndéanfar an cinneadh deireanach, agus luafaidh sí na cumhachtaí tarmligthe a d'fhéadfadh a bheith faoi réir cúlghairme agus na cúiseanna a d'fhéadfadh a bheith leis an gcúlghairm sin.Má chinntear an chúlghairm a dhéanamh, cuirfear deireadh le tarmligean na gcumhachtaí atá sonraithe sa chinneadh sin. Rachaidh an cinneadh i bhfeidhm gan mhoill nó ar dháta níos déanaí arna shonrú ann. Ní dhéanfaidh sé difear do bhailíocht na ngníomhartha tarmligthe atá i bhfeidhm cheana féin. Foilseofar in Iris Oifigiúil an Aontais Eorpaigh é.3. Féadfaidh Parlaimint na hEorpa agus an Chomhairle agóid a dhéanamh in aghaidh gnímh tharmligthe laistigh de thréimhse dhá mhí ó dháta an fhógra. Ar thionscnamh ó Pharlaimint na hEorpa nó ón gComhairle, déanfar an tréimhse sin a shíneadh go ceann [dhá] mhí.Más rud é, nuair a thiocfaidh deireadh leis an tréimhse sin, nach ndearna Parlaimint na hEorpa ná an Chomhairle agóid i gcoinne an ghnímh tharmligthe, foilseofar é in Iris Oifigiúil an Aontais Eorpaigh agus tiocfaidh sé i bhfeidhm ar an dáta arna shonrú ann.Féadfar an gníomh tarmligthe a fhoilsiú in Iris Oifigiúil an Aontais Eorpaigh agus féadfaidh sé teacht i bhfeidhm sula dtiocfaidh deireadh leis an tréimhse sin, más rud é gur chuir Parlaimint na hEorpa agus an Chomhairle araon an Coimisiún ar an eolas nach bhfuil sé ar intinn acu agóidí a dhéanamh.Má dhéanann Parlaimint na hEorpa nó an Chomhairle agóid i gcoinne gnímh tharmligthe, ní thiocfaidh an gníomh i bhfeidhm. Luafaidh an institiúid a dhéanfaidh agóid i gcoinne an ghnímh tharmligthe na cúiseanna lena hagóid.Airteagal 91cGníomhartha cur chun feidhme - Coiste[Le líonadh tar éis ghlacadh an Rialacháin lena leagtar síos na rialacha agus na prionsabail ghinearálta a bhaineann le meicníochtaí rialaithe arna mbeartú in Airteagal 291(2) den CFAE, rud atá á phlé i bParlaimint na hEorpa agus sa Chomhairle faoi láthair.](38) Cuirtear an méid seo a leanas in ionad Airteagal 92(1):"1. Dá mba gá bearta sonracha chun an t-ascnamh a éascú ón gcóras atá i bhfeidhm chuig an gcóras a bhunaítear leis an Rialachán seo, glacfaidh an Coimisiún bearta den sórt sin, trí bhíthin gníomhartha tarmligthe."(39) Cuirtear an méid seo a leanas in ionad fhonóta (***) in Iarscríbhinn I:"(***) D'fhonn na dálaí speisialta atá ann i Málta a chur san áireamh, féadfaidh an Coimisiún, trí bhíthin gníomhartha tarmligthe, íosmhéid cúnaimh a shocrú le haghaidh earnálacha táirgeachta ina bhfuil an t-aschur iomlán fíorbheag."Airteagal 2Tiocfaidh an Rialachán seo i bhfeidhm an tríú lá tar éis lá a fhoilsithe in Iris Oifigiúil an Aontais Eorpaigh .Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil,Thar ceann Pharlaimint na hEorpa Thar ceann na ComhairleAn tUachtarán An tUachtarán RÁITEAS AIRGEADAIS | AGRI/I1/Ares/2010/483446 (JGS/TM) 6.20.2010.6 |DÁTA: 15/07/2010 |1. | CEANNTEIDEAL BUISÉID 05 04 05 01 | LEITHREASAÍ 2010: CA: EUR 14 335 536 182 PA: EUR 12 606 200 000 |2. | TEIDEAL: Dréacht-Rialachán ón gComhairle lena leasaítear Rialachán (CE) Uimh. 1698/2005 maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT) |3. | BUNÚS DLÍ: - |4. | AIDHMEANNA: Rialachán 1698/2005 a ailíniú le Conradh Liospóin agus roinnt tograí simpliúcháin a chur chun feidhme mar chuid de chlár simpliúcháin ar an gComhbheartas Talmhaíochta. |5. | IMPLEACHTAÍ AIRGEADAIS (1) | TRÉIMHSE 12 MHÍ (milliún EUR) | AN BHLIAIN REATHA AIRGEADAIS 2009 (milliún EUR) | AN BHLIAIN AIRGEADAIS INA DHIAIDH SIN 2010 (milliún EUR) |5.0 | CAITEACHAS - GEARRTHA AR BHUISÉAD AN CE (praghsanna reatha) - ÚDARÁIS NÁISIÚNTA - EILE | - | - | - |5.1 | IONCAM - ACMHAINNÍ DÍLSE AN CE (TOBHAIGH/DLEACHTANNA CUSTAIM) - NÁISIÚNTA | - | - | - |2011 | 2012 | 2013 |5.0.1 | CAITEACHAS MEASTA (praghsanna reatha) LO LÍ | - - | - - | - - |5.1.1 | IONCAM MEASTA | - | - | - |5.2 | MODH DON RÍOMH:- |6.0 | AN FÉIDIR AN TIONSCADAL A MHAOINIÚ Ó LEITHREASAÍ A CUIREADH ISTEACH SA CHAIBIDIL ÁBHARTHA DEN BHUISÉAD REATHA? | IS FÉIDIR NÍ FÉIDIR |6.1 | AN FÉIDIR AN TIONSCADAL A MHAOINIÚ LE TRASDUL IDIR CHAIBIDILÍ AN BHUISÉID REATHA? | IS FÉIDIR NÍ FÉIDIR |6.2 | AN mBEIDH GÁ LE BUISÉAD FORLÍONTACH? | BEIDH NÍ BHEIDH |6.3 | AN mBEIDH GÁ LEITHREASAÍ A CHUR ISTEACH I mBUISÉID AMACH ANSEO? | BEIDH NÍ BHEIDH |6.4 | EILE | (2) |BARÚLACHA: (1) Maidir le leathrasaí faoi chomhair oibleagáidí, ní bhainfidh aon tionchar airgeadais le modhnú Rialachán 1698/2005 toisc nach n-athrófar an t-imchlúdach foriomlán le haghaidh forbartha tuaithe ná a mhiondealú bliantúil. Maidir le leathrasaí faoi chomhair íocaíochtaí, ní bheadh aon tionchar airgeadais ag an leasú ach oiread de bharr chineál na bpríomhmhodhnuithe a mholtar: ailíniú le Conradh Liospóin agus an t-ualach riaracháin ar na Ballstáit a laghdú. Is i gcás trí mhodhnú amháin (cumhdach na tacaíochta a shíneadh d'oibríochtaí riaracháin grúpaí táirgeoirí, Natura 2000 a shíneadh go limistéir cosanta áirithe agus dreasachta a thabhairt isteach le haghaidh beart faoi Airteagal 43 den Chonradh) a d'fhéadfadh mion-athdháileadh íocaíochtaí a bheith i gceist sa ghearrthéarma, ach bheadh a thionchar coibhneasta ar mheastóireacht an bhuiséid fíorbheag. |[1] IO L 277, 21.10.2005, lch. 1.[2] IO C […], […], lch. […].[3] IO C […], […], lch. […].[4] IO C […], […], lch. […].[5] IO C […], […], lch. […].[6] IO L 277, 21.10.2005 lch. 1.[7] IO L 30, 31.1.2009 lch. 16.[8] COIM (2009) 591, 28.10.2009.[9] IO L 206, 22.7.1992 lch. 7.